Diari Oficial de la Generalitat Valenciana


Sumari del DOGV 9989, del 21-11-2024 (2024/12178)

RESOLUCIÓ de 1 de novembre de 2024, per la qual es modifica la Resolució de 14 d'octubre de 2021, per la qual es convoquen de forma anticipada per a l'any 2022 ajudes dins del programa d'incentius 4, Realització d'instal·lacions d'autoconsum amb fonts d'energia renovable, en el sector residencial, les administracions públiques, i el tercer sector amb emmagatzematge o sense, en el marc del Pla de recuperació, transformació i resiliència.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9989

Data del DOGV
:   21-11-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/12718

CVE
:   ZEGH-G-9220-25515

Data del document
:   01-11-2024

Organisme emissor
:   Conselleria de Medi Ambient, Infraestructures i Territori

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública
    * energia solar

El RD 477/2021 de 29 de juny va aprovar la concessió directa a les comunitats autònomes d'ajudes per a l'execució de diversos programes d'incentius lligats a l'autoconsum, emmagatzematge i usos de tèrmics d'energia renovable, actuacions incloses dins del MRR, components 7 i 8, entre els quals s'inclou el programa d'incentius 4, Realització d'instal·lacions d'autoconsum, amb fonts d'energia renovable, en el sector residencial, les administracions públiques i el tercer sector, amb emmagatzematge o sense.

El Reial decret 477/2021 contempla, en l’article 10 sobre finançament i costos imputables, l'ampliació de pressupost assignat a les comunitats autònomes.

Així mateix, en la Resolució de 14 d'octubre de 2021, de la consellera d'Agricultura, Desenrotllament Rural, Emergència Climàtica i Transició Ecològica, per la qual es convoquen de forma anticipada, per a l'any 2022, ajudes dins del programa d'incentius 4, Realització d'instal·lacions d'autoconsum amb fonts d'energia renovable, en el sector residencial, les administracions públiques, i el tercer sector amb emmagatzematge o sense, en el marc del Pla de recuperació, transformació i resiliència, en l’apartat tercer, sobre finançament de les ajudes, en el punt 2, indica que el pressupost del programa podrà ser ampliat, si existira disponibilitat pressupostària per a esta mateixa finalitat, i en tot cas no haguera expirat el termini de vigència d'este, tant amb recursos que provinguen del Fons Nacional d'Eficiència Energètica com d'altres orígens, sempre que hagen sigut transferits a l'IDAE i incorporats al seu patrimoni propi.

Per això, en la Llei 8/2021, de 30 de desembre, de pressupostos de la Generalitat de 2022, es van dotar els crèdits dels centres de gasto 0711, «Desenrotllament d'energies renovables innovadores» i el 0811 «Desplegament  d'emmagatzematge energètic» dins dels capítols 2 i 7 de l'actual programa pressupostari 442.99, «MRR Emergència Climàtica i Transició Ecològica».

Mitjançant diverses resolucions de la Presidència de l'Institut per a la Diversificació i l'Estalvi de l'Energia (IDAE), com a organisme autònom del Ministeri per a la Transició Ecològica i el Repte Demogràfic (MITECO), s'ha ampliat el crèdit disponible per a l'execució de diversos programes lligats a l'autoconsum i l’emmagatzematge com a font d'energies renovables, així com la implantació de sistemes tèrmics renovables en el sector residencial.

En conseqüència, mitjançant la Resolució de 27 de juny de 2024, de la Conselleria d'Hisenda, Economia i Administració Pública, s'autoritza una generació de crèdit en els capítols 2 i 7, línies D999406881 i J993202682 del programa 442M00, MRR Emergència climàtica i transició ecològica, de la Conselleria de Medi Ambient, Aigua, Infraestructures i Territori.

Per això, i en virtut del que es disposa en l'article 160.4 de la Llei 1/2015, de 6 de febrer, de la Generalitat, d'hisenda pública del sector públic instrumental i de subvencions,

RESOLC

*Primer*

Ampliar el crèdit disponible per a les ajudes dins del programa d'incentius 4, Realització d'instal·lacions d'autoconsum amb fonts d'energia renovable, en el sector residencial, les administracions públiques, i el tercer sector amb emmagatzematge o sense, en el marc del Pla de recuperació, transformació i resiliència, convocades per la Resolució de 14 d'octubre de 2021, de la consellera d'Agricultura, Desenrotllament Rural, Emergència Climàtica i Transició Ecològica, modificada per Resolució de 19 de desembre de 2022, de la consellera d'Agricultura, Desenrotllament Rural, Emergència Climàtica i Transició Ecològica, per Resolució de 6 de març de 2023, de la consellera d'Agricultura, Desenrotllament Rural, Emergència Climàtica i Transició Ecològica i per Resolució de 12 de abril del 2024 de la consellera de Medi Ambient, Aigua, Infraestructures i territori, en virtut de les resolucions de la presidenta de l'IDAE de 5 de juliol de 2023 i 19 de juliol de 2023, per les quals s'amplia el pressupost per a l'execució de diversos programes lligats a l'autoconsum i l'emmagatzematge amb fonts d'energies renovables, així com la implantació de sistemes tèrmics renovables en el sector residencial, en el marc del Pla de recuperació, transformació i resiliència, aprovat per l'RD 477/2021, de 29 de juny.

*Segon. Aplicació pressupostària i import de la convocatòria.*

El finançament d'estes ajudes s'amplia amb càrrec a les següents aplicacions pressupostàries:

Respecte al component C7.l1, Instal·lacions

|  |  |  |
| --- | --- | --- |
| Detall de la distribució de la retenció de crèdit. FONS MR22000013 | | |
| Aplicació pressupostària | Destinataris | Import |
| G01089900GE00000.G.442M00. MR47583932.75367. Y976125312 | Ajuntaments | 285.000,00 € |
| G01089900GE00000.G.442M00. MR85032723.44428. K780565101 | Diputacions | 213.750,00 € |
| G01089900GE00000.G.442M00. MR35578770.26601. C431878747 | Ens púb. ppt. no consolidat | 66.500,00 € |
| G01089900GE00000.G.442M00. MR72454980.86309. L093707357 | Empreses privades | 372.400,00 € |
| G01089900GE00000.G.442M00. MR16170329.99183. V739437703 | Famílies | 8.261.200,00 € |
| G01089900GE00000.G.442M00. MR02684071.74842. E132212139 | Institucions i organismes sense fins de lucre | 301.150,00 € |
| Total càrrec retenció crèdit del CAP.7 MR22000013, línia C650325514 Instal·lacions | | 9.500.000 € |

  

Respecte al component C8.l, Emmagatzematge

|  |  |  |
| --- | --- | --- |
| Detall de la distribució de la retenció de crèdit. Fons MR22000014 | | |
| Aplicació pressupostària | Destinataris | Import |
| G01089900GE00000.G.442M00. MR30540621.18601. U877745366 | Ajuntaments | 62.700,00 € |
| G01089900GE00000.G.442M00. MR03379654.36163. O559566734 | Diputacions | – € |
| G01089900GE00000.G.442M00. MR18209999.39610. R412172821 | Ens púb. ppt. no consolidat | – € |
| G01089900GE00000.G.442M00. MR26740052.66222. Z119978447 | Empreses privades | 125.400,00 € |
| G01089900GE00000.G.442M00. MR86410060.37146. P924807335 | Famílies | 3.065.700,00 € |
| G01089900GE00000.G.442M00. MR55616362.23001. V340746203 | Institucions i organismes sense fins de lucre | 46.200,00 € |
| Total càrrec retenció de crèdit del CAP.7 MR22000014, línia V151438385, Emmagatzematge | | 3.300.000 € |

  

Així doncs, l'import global màxim en la categoria d'instal·lacions d'autoconsum amb fonts d'energia renovable, component C7.l1 Instal·lacions, línia F575128237 serà de 39.076.896,65 €, procedent de la generació de crèdit per Resolució de 27 de juny de 2024, de la Conselleria d'Hisenda, Economia i Administració Pública, per la qual s'autoritza una generació de crèdit en els capítols 2 i 7, línies T006369840 i H964682005 del programa 442M00, MRR Emergència climàtica i transició ecològica, de la Conselleria de Medi Ambient, Aigua, Infraestructures i Territori, en la categoria d'autoconsum renovable (component 7), línia S110400000. I l'import global màxim en la categoria d'emmagatzematge amb fonts d'energia renovable, component C8.l1, línia R856598530, serà de 9.471.423,65 €, procedent, així mateix, de la generació de crèdit per Resolució de 27 de juny de 2024, de la Conselleria d'Hisenda, Economia i Administració Pública, per la qual s'autoritza una generació de crèdit en els capítols 2 i 7, línies O190783228 i C775002715 del programa 442M00, MRR Emergència climàtica i transició ecològica, de la Conselleria de Medi Ambient, Aigua, Infraestructures i Territori.

Contra esta resolució, que posa fi a la via administrativa, podrà interposar-se en el termini d'un mes un recurs potestatiu de reposició davant del conseller de Medi Ambient, Infraestructures i Territori, de conformitat amb el que s'establix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé en el termini de dos mesos un recurs contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que es preveu en els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa, sense perjuí que puga interposar-se qualsevol altre recurs que s'estime oportú.

  

València, 1 de novembre de 2024

Vicente Martínez Mus

Conseller de Medi Ambient, Infraestructures i Territori